open-index/open-wikipedia-markdown huggingface dataset:
அத்ரி கர்

இந்தியாவின் மேற்கு வங்காளத்தை சேர்ந்த **அத்ரி கர்**, இந்திய குடிமைப் பணிகளுக்கான தேர்வு விண்ணப்பத்தில் ஆண் மற்றும் பெண் என்பது மட்டுமே இருந்ததை நீண்ட சட்டப்போராட்டத்தின் மூலமாக மாற்றி திருநங்கை என்ற பாலினத்தையும் சேர்க்கச் செய்ததோடு, முதன்முதலாக அத்தேர்வில் அம்மாநிலத்தில் திருநங்கையாகவே பங்குகொண்டவர் ஆவார்.

## ஆரம்ப கால வாழ்க்கை
அத்ரி, மேற்கு வங்காளத்தின் ஹூக்ளி மாவட்டத்தில் உள்ள திரிபேனியில் தனது குடும்பத்துடன் வசித்து வருகிறார். ஆண்தன்மையுடன் பிறந்த இவர், பள்ளி பருவத்திலேயே பாலினம் மாறி, பெண்ணாக உணரத்தொடங்கினார். இவரது ஆங்கில ஹானர்ஸ் பட்டப்படிப்பை கல்கத்தா பல்கலைக்கழகத்தில் பெண் பாலினமாக முடித்த பின்னர், முதுகலை பட்டப்படிப்புக்காக பர்தாமான் பல்கலைக்கழகத்தில் சிறப்பு அனுமதி பெற்று முடித்துள்ளார். தொடர்ந்து குந்திகாட்டில் உள்ள ஆரம்ப பள்ளியில் ஆசிரியராகப் பணியாற்றியுள்ளார். அத்ரி,  பிரதாதி பந்திபாத்யாய் கல்வி நிறுவனத்தில் மாணவராக பயிலும்போது பேச்சுப்போட்டிகளில் கலந்துகொண்ட அத்ரி, பல்வேறு நாவல்களைப் படிப்பதிலும் ஈடுபாடு கொண்டிருந்தார்

## சட்டப் போராட்டம்
2011 ஆம் ஆண்டு ஆசிரியர் கல்வியில் இளங்கலைப் படிப்பை (B.Ed)  முடித்த அத்ரி, அரசாங்க வேலைக்கு விண்ணப்பிக்க வலைதளங்களில் முயற்சித்த போது பாலினமாக ஆண் அல்லது பெண் என்ற பிரிவுகள் மட்டுமே இருந்ததை கல்வித் துறையிடம் முதன்முதலாக எழுப்பியுள்ளார். பெண் என விண்ணப்பித்து தேர்வெழுதும்படியும், அதைப் பின்பற்றியே பணியமர்த்தும் முறைகளும் அமையும் என வங்காளக் கல்வித்துறை அதற்குப் பதிலளித்தது,

இதற்கிடையில், அத்ரி மேற்கு வங்க பணியாளர்கள் தேர்வில் தேர்ச்சி பெற விரும்பி ஆர் ஐ சி ஈ என்ற பயிற்சி மையத்தில் சேர்ந்து ஒன்றரை ஆண்டுகள் பயிற்சி பெற்றார். ஆனால் 2016 ஆம் ஆண்டு அந்த தேர்வுக்கான படிவத்தை நிரப்ப முயற்சித்தபோது, பாலின பத்தியில் ஆண் அல்லது பெண் என இரண்டு விருப்பங்கள் மட்டுமே இருப்பதைக் கண்டு அதிர்ச்சியடைந்த இவர், இம்முறை இந்திய உச்ச நீதிமன்றத்தில் முறையிட்டு வெற்றி பெற்று தேர்வில் பங்கெடுத்துள்ளார்..

## மேற்கோள்கள்


பகுப்பு:இந்திய ந.ந.ஈ.தி நபர்கள்
பகுப்பு:வாழும் மக்கள்
பகுப்பு:திருநங்கை
லோம லிண்டா

**லோமா லிண்டா** (**Loma Linda**)  ஐக்கிய அமெரிக்காவின் கலிபோர்னியா மாநிலத்தின் சான் பெர்டினோ கவுண்டியில் அமைந்த நகரம் ஆகும். இந்நகரம் நீல மண்டலத்தில் அமைந்துள்ளது. உலகில் சராசரி வயது 100 கொண்ட மக்கள் வாழும் நான்கு இடங்களில் இதுவும் ஒன்றாகும். நீல மண்டலத்தில் அமைந்த நான்கு இடங்களில் ஒன்றாகும். 2020 மக்கள் தொகை கணக்கெடுப்பின்படி, லோமா லிண்டா நகரத்தில் மக்கள் தொகை 23,261 ஆகும்.

## இதனையும் காண்க
* நீல மண்டலம்

## மேற்கோள்கள்

## வெளி இணைப்புகள்
* 

பகுப்பு:கலிபோர்னிய நகரங்கள்
நிகோயா மூவலந்தீவு

**நிகோயா மூவலந்தீவு** (**Nicoya Peninsula**), நடு அமெரிக்காவில் அமைந்த கோஸ்ட்டா ரிக்கா நாட்டில் உள்ள ஒரு மூவலந்தீவு ஆகும்.  நிகோயா  மூவலந்தீவு  19 முதல்  அகலமும்;  நீளமும் கொண்டது. நீல மண்டலத்தில் அமைந்த இதன் மக்களின் சராசரி வயது 100க்கும் மேலாக உள்ளது. இவ்வூர் கடற்கரை சுற்றுலாத் தலங்களுக்குப் பெயர் பெற்றது.

## இதனையும் காண்க
* நீல மண்டலம்
## மேற்கோள்கள்

பகுப்பு:கோஸ்ட்டா ரிக்கா
ரூகி சதுர்வேதி

**ரூகி சதுர்வேதி சைனியோல்** (*Ruhi Chaturvedi Chaturvedi*)(பிறப்பு 27 ஏப்ரல் 1993) என்பவர் இந்திய வடிவழகி மற்றும் நடிகை ஆவார். இவர் ஜீ தொலைக்காட்சியில் ஏக்தா கபூரின் இந்தியத் தொலைக்காட்சி தொடரான சோப் ஓபரா *[[சின்னபூவே மெல்லபேசு (தொலைக்காட்சித் தொடர்)|குண்டலி பாக்யாவில்]]* எதிர்மறையான பாத்திரமான செர்லின் குரானாவாக நடித்ததற்காக மிகவும் பிரபலமானவர்.

## தொழில்
ரூகி 2010ஆம் ஆண்டு *மிஸ் இந்தியா* உலகளவில் இறுதிப் போட்டியாளராக இருந்தார். இவர் லேக்மி பேசன் வீக், இந்தியா பேசன் வீக், ராக்கி ஸ்டார், ஜெ. ஜெ. வாலையா, விக்ரம் பாதணிசு, ரீட்டு குமார் மற்றும் ரீட்டு பெரி போன்ற நிறுவனங்களுக்கு வடிவழகராக பணியாற்றியுள்ளார்.

ரூகி சதுர்வேதி 2012ஆம் ஆண்டு இசை சார்ந்த பரபரப்பூட்டும் திரைப்படமான *ஆலாப்* மூலம் அறிமுகமானார். இதில் இவர் கதாநாயகிகளில் ஒருவராக நடித்தார்.

2017ஆம் ஆண்டில் சதுர்வேதி பிரபலமடைந்தார். ரூகி ஏக்தா கபூரின் நாடகத் தொடரான *[[சின்னபூவே மெல்லபேசு (தொலைக்காட்சித் தொடர்)|குண்டலி பாக்யாவில்]]* *ஷெர்லின் ரிஷப் லூத்ராவாக* நடிக்கத் தேர்ந்தெடுக்கப்பட்டு நடித்தார். மற்றொரு பிரபலமான நாடகத் தொடரான *[[இனிய இரு மலர்கள்|குங்குமம் பாக்யாவிலும்]]* ரூகி நடித்துள்ளார்.

## தனிப்பட்ட வாழ்க்கை
ரூகி சதுர்வேதி இராசத்தான் செய்ப்பூரில் பிறந்தார். மும்பையில் உள்ள தெய்வக் குழந்தைப் பள்ளியில் பள்ளிப்படிப்பை முடித்தார். பின்னர் பவன் கல்லூரியில் சேர்ந்து வரலாற்றில் இளங்கலைப் படிப்பை முடித்தார்.

2 திசம்பர் 2019 அன்று, சதுர்வேதி தனது நீண்ட நாள் காதலரான சிவேந்திர சைனியோலை தனது குடும்ப உறுப்பினர்கள், உறவினர்கள் மற்றும் நெருங்கிய நண்பர்கள் கலந்து கொண்ட ஒரு தனிப்பட்ட விழாவில் திருமணம் செய்து கொண்டார்.

## திரைப்படவியல்

### திரைப்படங்கள்

### தொலைக்காட்சி

## மேற்கோள்கள்


## வெளி இணைப்புகள்

* Ruhi Chaturvedi at IMDb
* Ruhi Chaturvedi on Instagram

பகுப்பு:1993 பிறப்புகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
நம்ரதா சிரோத்கர்

**நம்ரதா சிரோத்கர்** (*Namrata Shirodkar*)(பிறப்பு: சனவரி 22, 1972) என்பவர் முன்னாள் இந்திய நடிகை மற்றும் வடிவழகி ஆவார். இவர் 1993-ல் *பெமினா மிஸ் இந்தியா* பட்டத்தை வென்றார்.

*கச்சே தாகே* (1999), *எழுபுன்னா தரகன்* (1999), *வாஸ்தவ்: தி ரியாலிட்டி* (1999) மற்றும் *புகார்* (2000) போன்ற படங்களில் நடித்ததற்காக இவர் மிகவும் பிரபலமானவர். இதற்காக இவர் பன்னாட்டு இந்தியத் திரைப்பட நிறுவன சிறந்த துணை நடிகை விருதுக்குப் பரிந்துரைக்கப்பட்டார். *அஸ்தித்வா* (2000), *தில் வில் பியார் வியார்* (2002), *எல். ஓ. சி. கார்கில்* (2003), மற்றும் *அண்ட் ப்ரெஜுடிஸ்* (2004), இது வெளிநாடுகளில் குறிப்பாக ஐக்கிய இராச்சியத்தில் வெற்றிகரமாக ஓடியது. இவர் 2005-ல் தெலுங்கு நடிகர் மகேஷ் பாபுவை மணந்தார்.

## இளமை
நம்ரதா சிரோத்கர் 22 சனவரி 1972 அன்று கோவா வம்சாவளியைச் சேர்ந்த மகாராட்டிர குடும்பத்தில் பிறந்தார். இவர் நடிகை சில்பா சிரோத்கரின் மூத்த சகோதரி மற்றும் *பிரம்மச்சாரி* (1938) படத்தில் நடித்த பிரபலமான மராத்தி நடிகை மீனாட்சி சிரோத்கரின் பேத்தி ஆவார்.

### வடிவழகி தொழில்
சிரோத்கர் ஒரு வடிவழகியாக பணிபுரிந்தார். மேலும் 1993-ல் இந்திய அழகிப் பட்டம் பெற்றார். பிரபஞ்ச அழகிப் போட்டியில் இந்தியாவைப் பிரதிநிதித்துவப்படுத்தி ஆறாவது இடத்தைப் பிடித்தார். அதே ஆண்டு, இவர் ஆசியா பசிபிக் அழகிப் போட்டியில் இந்தியாவைப் பிரதிநிதித்துவப்படுத்தினார். இப்போட்டியில் இரண்டாமிடம் பெற்றார்.

### நடிப்பு வாழ்க்கை
நம்ரதா 1977ஆம் ஆண்டு *ஷீரடி கே சாய் பாபா* திரைப்படத்தில் சத்ருகன் சின்காவுடன் குழந்தை நட்சத்திரமாக ஒரு சிறிய பாத்திரத்தில் தோன்றினார்.

சிரோத்கரின் முதல் படம் *புரப் கி லைலா பச்சிம் கி சாய்லாவாக* இருந்தது. இதில் அக்சஷய் குமார் மற்றும் சுனில் செட்டி ஆகியோர் முன்னணியிலிருந்தனர். இப்படத்திற்கு நதீம் சரவன் இசையமைத்தார். இந்தப் படம் வெளியாகவே இல்லை. இவரது ஓய்வுக்குப் பிறகு திரைப்படம் முடிக்கப்பட்டது. இப்படத்தின் பெயர் *ஹலோ இந்தியா* என மாற்றப்பட்டது. ஆனால் இதுவும் இன்னும் வெளியீட்டிற்காகக் காத்திருக்கிறது. சிரோத்கர் சல்மான் கான் மற்றும் டுவிங்கிள் கன்னாவுடன் *ஜப் பியார் கிசிஸே ஹோதா ஹை* (1998) திரைப்படத்தில் ஒரு சிறிய பாத்திரத்தில் அறிமுகமானார். பின்னர் இவர் *வாஸ்தவ்* மற்றும் *கச்சே தாகே* (இரண்டும் 1999) ஆகிய வெற்றிப் படங்களில் நடித்தார். இவரது நடிப்பு பாராட்டப்பட்டது. இவர் பாலிவுட்டில் நன்கு அறியப்பட்ட நடிகையானார்.

### தனிப்பட்ட வாழ்க்கை
2000 ஆம் ஆண்டில், சிரோத்கர் தெலுங்குத் திரைப்படத்துறை நடிகர் மகேஷ் பாபுவை *வம்சி* திரைப்படத்தின் தளத்தில் சந்தித்தார். படப்பிடிப்பு முடிந்த சிறிது நேரத்திலேயே இவர்கள் குலாவுதல் செய்ய ஆரம்பித்தனர். இவர்கள் 10 பிப்ரவரி 2005 அன்று மேரியட் மும்பை ஜூஹுவில் *[[அத்தடு]]* படப்பிடிப்பின் போது திருமணம் செய்து கொண்டனர். சிரோத்கர் தற்போது தனது கணவருடன் ஐதராபாத்தில் வசித்து வருகிறார். இத்தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.

## மேற்கோள்கள்

## வெளி இணைப்புகள்
* 
* 

பகுப்பு:இந்தியத் திரைப்படத் தயாரிப்பாளர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1972 பிறப்புகள்
யாஸ்மின் நாயர்

**யாஸ்மின் நாயர்,** இந்தியாவின் மேற்கு வங்காளத்தைப் பூர்விகமாகக் கொண்டவரும், சிகாகோவில் வசித்து வரும் எழுத்தாளரும், சமூக செயற்பாட்டாளருமாவார். இவர், ரியான் கான்ராடுடன் இணைந்து "சமத்துவத்துக்கு எதிராக"  என்ற அமைப்பை இணை நிறுவனராக நிறுவி நடத்தி வருகிறார்.

## வாழ்க்கைக் குறிப்பு
யாஸ்மின், 1966 ம் ஆண்டில் கொல்கத்தாவில் பிறந்தார். அங்கிருந்து காத்மாண்டு மற்றும் மும்பை போன்ற நகரங்களில் வசித்து, 1989 ஆம் ஆண்டில் அமெரிக்காவிற்குச் சென்று தனது பட்டதாரிப் படிப்பை படித்துள்ளார். 2000 ஆம் ஆண்டில் பர்டியூ பல்கலைக்கழகத்தில் ஆங்கிலத்தில் முனைவர் பட்டம் பெற்றுள்ளார்.

புதியதாராளவாதம் மற்றும் சமத்துவமின்மை, பாலுறவு, பாலினம்,  பால்புதுமையினர் பிரச்சினைகள் மற்றும் அரசியல், மீட்பு மற்றும் பாதிப்பின் அரசியல், குடியேற்ற நெருக்கடி, பாலியல் கடத்தல், கலை உலகம்,  அரச வன்முறை போன்றவைகளில் பல்வேறு படைப்புகளையும், கட்டுரைகளையும் எழுதியுள்ளார். இவை, பல்வேறு மேற்கத்திய புத்தகங்கள், இலக்கிய இதழ்கள், மாற்று வெளியீடுகள் போன்றவைகளில் வெளியிடப்பட்டுள்ளன. இவரது பெரும்பாலான படைப்புகள் அவரது  இணையதளத்தில் காப்பகப்படுத்தப்பட்டுள்ளன. ஸ்ட்ரேஞ்ச் லவ்: புதியதாராளவாதம், பாதிப்பு மற்றும் சமூக நீதியின் கண்டுபிடிப்பு என்ற அவரது  முதல் புத்தகத்திற்காக 2015 ஆம் ஆண்டு முதல் பணியாற்றி வந்தார்.

யாஸ்மினின் படைப்புகள் பெரும்பாலும்  இனவெறி, ஏகாதிபத்திய எதிர்ப்பு, முதலாளித்துவ எதிர்ப்பு மற்றும் ஒழிப்புக் கண்ணோட்டத்தில் இருந்து வெளிப்படுகிறது, பால்புதுமையானவர், ஊனமுற்றவர், பழுப்புநிறத்தவர், வீட்டுவசதி இல்லாதவர், பெண், தெளிவற்ற வெளிநாட்டவர், தீவிரவாத தலைமுடி கொண்ட பெண், பைத்தியக்காரப் பூனைப் பெண் என்பது போன்ற பல அடையாளங்களை இவரது படைப்பை எதிர்ப்பவர்கள் இவர்மேல் சுமத்தியுள்ளனர். "ஓரினச்சேர்க்கை திருமணம் ஒரு பழமைவாதகாரணம்", "'ஆவணப்படுத்தப்படாதது': ஒரு அடையாளம், எப்படி ஒரு இயக்கத்தை முடிவுக்கு கொண்டுவந்தது", மற்றும் "ஸ்காப்ஸ்: கல்வியாளர்கள் மற்றும் இலவசமாக எழுதுபவர்கள்" உட்பட அவரது பிரபலமான படைப்புகள் தனிப்பட்ட இணையதளத்தில் காப்பகப்படுத்தப்பட்டுள்ளன.

## படைப்புகள்

### புத்தகங்கள்

* *விசித்திரமான காதல்: புதிய தாராளமயம், பாதிப்பு மற்றும் சமூக நீதியின் கண்டுபிடிப்பு* (வரவிருக்கும்) 

## மேற்கோள்கள்


பகுப்பு:இந்திய மனித உரிமைச் செயற்பாட்டாளர்கள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
பகுப்பு:ந.ந.ஈ.தி அமைப்புகள்
ஜென்னு குரும்பா மொழி

**ஜென்னு குரும்பா** (*Jennu Kurumba*), ஜென் குரும்பா என்றும் அழைக்கப்படும் மொழியானது காட்டுநாயக்கர் பழங்குடியினரால் பேசப்படும் தமிழ்-கன்னட துணைக்குழுவின் திராவிட மொழியாகும். இது பெரும்பாலும் கன்னடத்தின் பேச்சுவழக்கு என்று கருதப்படுகிறது. இருப்பினும், *[[எத்னொலோக்|எத்னோலாக்]]* இதை ஒரு தனி மொழியாக வகைப்படுத்துகிறது. ஜென்னு குரும்பா பேசுபவர்கள் தமிழ்நாடு மற்றும் கர்நாடகா, கர்நாடகாவின் மைசூர் மற்றும் குடகு மாவட்டங்கள் மற்றும் கேரளாவின் வயநாடு மாவட்டங்களுக்கு இடையேயான நீலகிரி மலைகளின் எல்லைப் பகுதிகளில் வாழ்கின்றனர்.

## மேலும் பார்க்கவும்

* பெட்டக் குறும்பர் மொழி
* திராவிட மொழிகள்
* இந்தியாவில் தாய்மொழி பேசுபவர்களின் எண்ணிக்கையின் அடிப்படையில் மொழிகளின் பட்டியல்
* தெற்காசியாவின் மொழிகள்

## மேற்கோள்கள்

பகுப்பு:திராவிட மொழிகள்
கவிதா ஜெயின்

**கவிதா சுரேந்தர் குமார் ஜெயின்** (*Kavita Jain*)(பிறப்பு: செப்டம்பர் 2, 1972) என்பவர் அரியான மாநிலத்தினை சேர்ந்த இந்திய அரசியல்வாதி ஆவார். இவர் சோனிபத்தின் முன்னாள் சட்டமன்ற உறுப்பினர் மற்றும் இந்தியாவின் அரியானா மாநில அரசாங்கத்தின் அமைச்சரவை அமைச்சராவார்.

## தனிப்பட்ட வாழ்க்கை
ஜெயின், அரியானா முதல்வரின் ஊடக ஆலோசகராக இருந்த ராஜீவ் ஜெயினை மணந்தார். இவர்களுக்கு ஒரு மகளும், ஒரு மகனும் உள்ளனர்.

ஜெயின் ரோத்தக்கில் முதுநிலை வணிகவியல் மற்றும் கல்வியியலில் இளங்கலைப் பட்டம் பெற்றுள்ளார்.

## அரசியல் வாழ்க்கை
2009 மற்றும் 2014-ல், அரியானா மாநில சட்டமன்றத் தேர்தலில் சோனிபத்தில் பாரதிய ஜனதா கட்சி வேட்பாளராகப் போட்டியிட்ட இவர் வெற்றிபெற்றுஅரியானா சட்டமன்ற உறுப்பினராகத் தேர்ந்தெடுக்கப்பட்டார். 26 அக்டோபர் 2014 அன்று, இவர் அரியானா அரசாங்கத்தில் அமைச்சராகப் பதவியேற்றார்.

ஒரு அமைச்சராக, இவர் பின்வரும் துறைகளின் பொறுப்பை வகிக்கிறார்.

* நகர்ப்புற உள்ளாட்சி அமைப்புகள் துறை, அரியானா
* பெண்கள் மற்றும் குழந்தைகள் மேம்பாட்டுத் துறை, அரியானா
* சட்டம் மற்றும் நீதித்துறை,  அரியானா

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அரியானா சட்டமன்ற பெண் உறுப்பினர்கள்
நேகா சாகின்

**நேகா சாகின்** (பிறப்பு 1992/1993) இந்தியாவில் தமிழ்நாட்டைச் சேர்ந்த திருநங்கை நடிகையாவார். தொழில்நுட்ப இளங்கலை படித்துக்கொண்டிருக்கும் போதே தனது பாலின தேர்வினால், வீட்டை விட்டு வெளியேற வேண்டிய சூழ்நிலை ஏற்பட்டு சென்னைக்கு படிப்பை பாதியிலேயே விட்டுவிட்டு சென்றுள்ளார்.  சாகின், தன்னைப்போல பாதிப்புக்கு உள்ளாகி வீட்டை விட்டு வெளியேறும் திருநங்கைககளின் உரிமைக்காக போராடும் பல்வேறு தன்னார்வ தொண்டு நிறுவனங்களிலும் அமைப்புகளிளும் பங்கெடுத்து பணியாற்றியுள்ளார். மேலும் தற்போது டிரான்ஸ் ரைட்ஸ் நவ் கலெக்டிவ் நிறுவனத்திலும் பணிபுரிந்துவருகிறார்.

## ஆரம்ப கால வாழ்க்கை
இவருடைய பாலின மாற்றத்தை புரிந்து கொள்ளாத இவரின் குடும்பத்தினரிடமிருந்து உடல், மன சித்திரவதைகளை அனுபவித்துள்ளார். இத்தகைய வன்முறைகளை தாங்கிக்கொள்ள முடியாத நிலையில் தன்னுடைய பன்னிரெண்டாம் வகுப்பு சான்றிதழை மட்டுமே எடுத்துக்கொண்டு சென்னைக்கு வந்துள்ளார் சாகின்.

## தொழில்
மனநல ஆலோசகராக பயிற்சி பெற்ற சாகின், அதைத் தொடர்ந்து தோழி என்ற தன்னார்வ தொண்டு நிறுவனத்தில் பணிபுரிந்து அதற்கான அனுபவத்தையும் பெற்றுள்ளார். அந்த நிறுவனத்தில் இவரைப்போலவே பாதிப்புக்கு உள்ளாகி வீட்டை விட்டு வெளியேறும் திருநங்கைகளுக்கு ஆலோசனை வழங்கும் மனநல ஆலோசகராக பணிபுரிந்துள்ளார். அப்படியே கிடைக்கும் ஓய்வு நேரத்தில் விளம்பரங்களிலும் தொலைக்காட்சி நிகழ்ச்சிகளை தொகுத்து வழங்கவும் செய்துள்ளார். விகடன் குழும வெளியீடுகளில் தொகுப்பாளராக பணிபுரிந்துள்ளார்.

2022 ஆம் ஆண்டில் வெளியான மலையாளத் திரைப்படமான அந்தரம் திரைப்படத்தில் அறிமுக நடிகராக நடித்துள்ளார். அதற்காக  52 வது கேரள மாநில திரைப்பட விருதுகளில்  அறிமுகமான முதல் திருநங்கை என்ற விருதினையும் அவர் பெற்றுள்ளது குறிப்பிடத்தக்கது.

இந்த மலையாளத் திரைப்படத்தைத் தவிர, பிறவி, மனம் மற்றும் திருங்கள் போன்ற மூன்று குறும்படங்களிலும் நடித்துள்ளார்.

## மேற்கோள்கள்


பகுப்பு:Articles with hCards
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
வித்திகா யாதவ்

**வித்திகா யாதவ்** (*Vithika Yadav*) இந்திய நாட்டின் இராசத்தான் மாநிலத்தினை சேர்ந்தமனித உரிமை செயற்பாட்டாளராவார். மனித கடத்தல், அடிமைத்தனம், பாலின உரிமைகள் மற்றும் பாலியல் மற்றும் இனப்பெருக்க ஆரோக்கியம் மற்றும் உரிமைகள் (SRHR) ஆகியவற்றுக்காக பல்வேறு பணிகள் ஆற்றியுள்ளார். இவர் காதல், பாலுறவு மற்றும் அனைத்து வகையான பாலினங்களுக்குமான உறவுகள் பற்றிய தகவல்களை வழங்கும் லவ் மேட்டர்சு இந்தியா என்ற அமைப்பின் தலைவராக உள்ளார்.  இவர் ஆம்சுடர்டாமில் உள்ள டீ கெச் என் கே படைப்பு தலைமைத்துவ பள்ளியில் பயின்ற முன்னாள் மாணவருமாவார். டெட்எக்சு பேச்சாளரான இவர், ஐஐடி ரூர்க்கி, டெட்எக்சுசெய்இடி, சிம்சு புனே மற்றும் கவ்சு அகாடமி ஆகியவற்றில் பல்வேறு தலைப்புகளில் உரையாற்றியுள்ளார்.

## வேலை
எம்டிவி இந்தியாவில் ஒளிபரப்பான 'டிராஃபிக்' என்ற ஐந்து பாகத் தொடரை வித்திகா இயக்கியுள்ளார். **அடிமைகளை விடுவிக்கவும்** என்ற அமைப்பின் ஆலோசகராகவும், தன்னார்வலராகவும் பணியாற்றியுள்ளார். போதைப்பொருள் மற்றும் மனித கடத்தலுக்கு எதிரான குற்றங்கள் குறித்த ஐக்கிய நாடுகளின் அலுவலகத்தின் ஆலோசகராக பணியாற்றியுள்ளார். பிபிசி உலக சேவை அறக்கட்டளையின் திட்ட ஒருங்கிணைப்பாளராக பணியாற்றியுள்ளார்.

## விருதுகளும் பாராட்டுகளும்
* 40 வயதிற்குட்பட்ட 120 வெற்றியாளர்களில் ஒருவர்: 2016 இல் புதிய தலைமுறை குடும்பக் கட்டுப்பாடு தலைவர்கள் 
* 2007 இல் அட்லசு கார்ப்சு நிதிநல்கை பெற்றுள்ளார்.

## மேற்கோள்கள்


பகுப்பு:1980 பிறப்புகள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
சகுந்தலா கதக்

**சகுந்தலா கதக்** (*Shakuntla Khatak*) என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியின் உறுப்பினர்.  அரியானா மாநில கலனூர் சட்டமன்றத் தொகுதிக்கு நடைபெற்ற தேர்தல்களில் 2014 மற்றும் 2019 ஆண்டு போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:அரியானா அரசியல்வாதிகள்
பகுப்பு:அரியானா சட்டமன்ற பெண் உறுப்பினர்கள்
கிரண் சௌத்ரி

**கிரண் சௌத்ரி** (*Kiran Choudhry*)(பிறப்பு 5 சூன் 1955) என்பவர் இந்தியத் தேசிய காங்கிரசு அரசியல்வாதி ஆவார். இவர் பிவானி மாவட்டத்தில் உள்ள துசாம் சட்டமன்றத் தொகுதியின் உறுப்பினர் ஆவார். இந்த இடத்தை இவரது மாமனார் பன்சிலால் மற்றும் மறைந்த கணவர் சுரேந்தர் சிங் ஆகியோர் சட்டமன்றத்தில் பிரதிநிதித்துவப்படுத்தியுள்ளனர்.

அரியானாவில் முக்கியப் பெண் தலைவர் என்று அழைக்கப்படும் கிரண் சவுத்ரி ஏப்ரல் 2021-ல் தனது தாயை இழந்தார். கிரண் சௌத்ரி சரியாக நிர்வகிக்கப்படும் தேர்தல் பிரச்சாரங்களில் நம்பிக்கை கொண்டவர்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:பிவானி மாவட்ட நபர்கள்
பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:அரியானா சட்டமன்ற பெண் உறுப்பினர்கள்
இரஜினி ரசுதான்

**இரஜினி ரசுதான்** (*Rajni Razdan*) என்பவர் 1973ஆம் ஆண்டு அரியானா தொகுதி இந்திய ஆட்சிப் பணி அதிகாரி ஆவார். இவர் இந்திய மத்திய அரசுப்பணியாளர் தேர்வாணையத் தலைவர் பதவி வகித்தவர். ரசுதான் 19 ஏப்ரல் 2010 முதல் இப்பதவி வகிட்தார். 2014 நவம்பர், இரஜினி ரசுதானின் பதவிக்காலம் முடிந்ததும் புதிய தலைவராகத் தீபக் குப்தா தேர்வு செய்யப்பட்டார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:அரியான அரசியலில் பெண்கள்
சிவாங்கி பதக்

**சிவாங்கி பதக்** (*Shivangi Pathak*) என்பவர் ஆகத்து 2002-ல் அரியானா மாநிலம் ஹிசாரில் பிறந்த ஒரு இந்திய மலையேறுபவர் ஆவார். சிவாங்கி தனது 16ஆவது வயதில், நேபாளத்தின் பக்கத்திலிருந்து 16 மே 2018 அன்று உலகின் மிக உயரமான எவசெசுட்டு சிகரத்தில் ஏறிய இந்தியாவின் இளைய நபர் ஆனார். இவர் 2 செப்டம்பர் 2018 அன்று ஐரோப்பாவில் உள்ள உருசியாவின் மிக உயர்ந்த சிகரமான எல்பிரஸ் மலையில் ஏறினார். இவர் தனது 17வது வயதில் 24 சூலை 2018 அன்று ஆப்பிரிக்காவின் மிக உயரமான கிளிமஞ்சாரோ மலையிலும் ஏறினார்.

## வாழ்க்கை
பதக் வடமேற்கு இந்தியாவில் உள்ள அரியானாவில் ஹிசாரில் பிறந்தார்.

## எவரெசுட் ஏறுதல்
எவரெசுட் சிகரத்தை ஏறுவதற்கான பயிற்சியில் லடாக்கில் உள்ள 6,053 மீட்டர் உயரமுள்ள ஸ்டோக் காங்கிரியில் ஏறுவதும் அடங்கும். 17 மே 2018 அன்று எவரெசுட் சிகரத்தில் ஏறிய இளம் இந்தியப் பெண்மணி ஆனார்.

ஏப்ரல் 2018-ல் நேபாள பகுதியிலிருந்து எவரெசுட்டிலிருந்து இவர் ஏறத் தொடங்கினார். இதற்கு இவருக்கு ஒரு மாத காலம் ஆனது.

## விருதுகள்
பதக்கிற்கு தேசிய வீரதீர விருது 2019-ல் வழங்கப்பட்டது.

## மேற்கோள்கள்

பகுப்பு:2002 பிறப்புகள்
பகுப்பு:வாழும் மக்கள்
மஞ்சு வர்மா

**மஞ்சு வர்மா** (*Manju Verma*) என்பவர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். இவர் பீகார் அமைச்சரவையில் சமூக நலத்துறை அமைச்சராக இருந்தார்.

## இளமை
வர்மா குஷ்வாஹா அல்லது கோரி இனத்தைச் சேர்ந்தவர். இவர் இந்தியத் தேர்தல் ஆணையத்திடம் சமர்ப்பித்த வாக்குமூலத்தின்படி, இடைநிலை வரை கல்வியை கற்றுள்ளார். இவரின் கணவர் ஒரு விவசாயத் தொழிலாளி.

## அரசியல் வாழ்க்கை
மஞ்சு வர்மா பேகூசராய் மக்களவைத் தொகுதிக்கு உட்பட்ட சேரியா-பரியார்பூர் சட்டமன்றத் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் பிரதிநிதித்துவப்படுத்தும் இந்த தொகுதியில் முன்பு இந்தியப் பொதுவுடைமைக் கட்சியின் உறுப்பினராக இருந்தவர் இவரது மாமியார். இதே நேரத்தில் அவரது கணவரும் இவர் முன்பு இருந்த ஜனதா தளத்தின் (யுனைடெட்) தலைவர் ஆவார். வர்மா 2010 மற்றும் 2015ல் சட்டமன்ற உறுப்பினராக இருந்துள்ளார். 2015ஆம் ஆண்டில், நிதிஷ் குமாரின் அமைச்சரவையில் இவர் மட்டுமே பெண் உறுப்பினராக இருந்தார். இங்கு அவருக்கு சமூக நீதித்துறை பொறுப்பு வழங்கப்பட்டது.

வர்மா தொடர்புடையதாகக் கூறப்படும் முசாபர்பூர் காப்பக வழக்கு காரணமாகக் கட்சியிலிருந்து நீக்கப்பட்டார். இளம் பெண்கள் தங்கவைக்கப்பட்ட தங்குமிடத்தின் பராமரிப்பு இவரது அமைச்சகத்தின் பொறுப்பிலிருந்தது. ஆதரவற்ற இளம் சிறுமிகளுக்கு எதிரான பாலியல் துஷ்பிரயோகம் தொடர்பான "தங்குமிடம் வழக்கு" தொடர்பாக இவரின் மூதாதையர் வீட்டில் காவல்துறை சோதனை நடந்தபோது, இவர் மீதும் இவரின் கணவர் மீதும் "ஆயுதச் சட்டத்தின்" கீழ் வழக்குப் பதிவு செய்யப்பட்டது. எனினும், வழக்குப் பதிவு செய்யப்பட்டு, தங்குமிடத்தின் உரிமையாளர் பிரஜேஷ் தாக்கூர் கைது செய்யப்பட்ட பிறகு, இவரைக் கைது செய்ய காவல்துறையினர் கைது செய்யத் தவறிவிட்டனர். மூன்று மாதங்களுக்குப் பிறகு, இவர் நீதிமன்றத்தில் சரணடைந்தார். இது அரசியல் ரீதியாகப் பலிவாங்கும் வழக்கு என நிதிஷ் குமார் குற்றம் சாட்டினார்.

2020 பீகார் சட்டமன்றத் தேர்தலில், முசாபர்பூர் தங்குமிட வழக்கில் இவரின் கணவர் சம்பந்தப்பட்டதாகக் கூறப்படும் வழக்குகளைத் தொடர்ந்து வர்மா பதவி விலகினார். ஐக்கிய ஜனதா தளம் கட்சி இவரை மீண்டும் பீகார் சட்டமன்றத்திற்கான கட்சி வேட்பாளராகப் சேரியா-பரியார்பூர் தொகுதியில் நிறுத்தியது.

இந்த தேர்தலில் இராச்டிரிய ஜனதா தளத்தின் முன்னாள் நாடாளுமன்ற உறுப்பினரான ராஜ் பன்ஷி மகேதோவ் வர்மாவினைத் தோற்கடித்தார்.

*

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
இராசுமி வர்மா

**இராசுமி வர்மா** (*Rashmi Varma*) பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் 25 ஆகத்து 2014 முதல் பீகார் சட்டமன்றத்தில் நர்கதியாகஞ்ச் தொகுதி சட்டமன்ற உறுப்பினராக உள்ளார். இவர் 2014 இடைத்தேர்தலில் பீகாரின் நர்கட்டியாகஞ்சு தொகுதியில் வெற்றி பெற்றார். இவர் நர்கட்டியாகஞ்சு முன்னாள் நகரத் தந்தையாக இருந்தார். இவர் 2020 தேர்தலில் நர்கட்டியாகஞ்சிலிருந்து இந்தியத் தேசிய காங்கிரசு சார்பில் போட்டியிட்ட வினய் வர்மாவைத் தோற்கடித்து சட்டமன்ற உறுப்பினராகப் பொறுப்பேற்றார்.

## அச்சுறுத்தல்கள் மற்றும் சர்ச்சைகள்
தேர்தலில் போட்டியிடக் கூடாது என வர்மாவைக் கடிதம் மூலம் மிரட்டல் விடுக்கப்பட்டது. இவர் தேர்தலில் போட்டியிட்டால் இவரது பிள்ளைகள் பாதுகாப்பாக இருக்க மாட்டார்கள் என இக்கடிதம் மூலம் சுட்டிக்காட்டப்பட்டது. இராசுமி வர்மா, தேர்ந்தெடுக்கப்பட்ட உடனேயே, தனது சொந்த உயிருக்காக 25,00,000 ரூபாய் மீட்கும் தொகையைச் செலுத்தாவிட்டால் கொலை செய்துவிடுவதாகச் தொலைப்பேசி அழைப்பு மூலம் மிரட்டப்பட்டார். இருப்பினும், உள்ளூர் காவல்துறை மற்றும் நிர்வாகத்தின் உதவியுடன் மிரட்டல் நபர் கைது செய்யப்பட்டார்.

## மேற்கோள்கள்


பகுப்பு:1967 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
கிரண் தேவி யாதவ்

**கிரண் தேவி யாதவ்** (*Kiran Devi Yadav*)(பிறப்பு 1974) என்பவர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். இவர் பீகாரின் போஜ்பூர் மாவட்டத்தில் உள்ள சந்தேஷ் தொகுதியைப் பிரதிநிதித்துவப்படுத்துகிறார். தேவி யாதவ் 2020-ல் இராச்டிரிய ஜனதா தளத்தின் உறுப்பினராகத் தேர்ந்தெடுக்கப்பட்டார்.

## குடும்பம்
கிரண் தேவி யாதவ் 2015 முதல் 2020 வரை சந்தேஷ் தொகுதியின் முன்னாள் சட்டமன்ற உறுப்பினராக இருந்த அருண் குமார் யாதவை மணந்தார்.

இவர் அருண் யாதவின் அண்ணன் விஜேந்திர குமார் யாதவை 2020 பீகார் சட்டப் பேரவைத் தேர்தலில் சந்தேஷி தொகுதியில் தோற்கடித்தார்.

## மேற்கோள்கள்


பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்திய அரசியல்வாதிகள்
பகுப்பு:பீகார் சட்டமன்ற உறுப்பினர்கள்
எஜ்யா யாதவ்

**எஜ்யா யாதவ்** (*Ejya Yadav*)(பிறப்பு: ஜூலை 15, 1971) என்பவர் இந்திய அரசியல்வாதியும் கல்வியாளரும் ஆவார். இவர் இராச்டிரிய ஜனதா தளம் கட்சி வேட்பாளராகமொகியுதீன்நகர் சட்டமன்றத் தொகுதியில் போட்டியிட்டு வெற்றி பெற்றார். முன்னதாக, பாட்னா மகளிர் கல்லூரியில் பேராசிரியராக இருந்துள்ளார்.

## பணி
யாதவ் தனது பள்ளிப்படிப்பை ராஞ்சி லொரேட்டோ பள்ளியிலும் பாட்னா நோட்ரே தேமிலும் பயின்றார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு, பாட்னா மகளிர் கல்லூரியில் ஆங்கிலத் துறையின் தலைவராக இருந்தார்.

2015 பீகார் சட்டப் பேரவைத் தேர்தலின் போது, மொகியுதின்நகர் தொகுதிக்கு இராச்டிரிய ஜனதா தள வேட்பாளராக, போட்டியிட்ட எஜ்யா தேர்ந்தெடுக்கப்பட்டார். இந்த தேர்தலில் இவர் தனது தனக்கு அடுத்தபடியாக வந்த சுயேச்சை வேட்பாளரான ராஜேஷ் சிங்கை 23,000 வாக்குகள் வித்தியாசத்தில் தோற்கடித்தார்.

எஜ்யா யாதவ் இந்த தேர்தல் மூலம் கட்சிக்குள் முக்கியத்துவம் பெற்றார். இவர் கட்சியின் செய்தித் தொடர்பாளராக நியமிக்கப்பட்டார். குறிப்பாகக் கட்சித் தலைவர் லாலு பிரசாத் யாதவ் கைது செய்யப்பட்டதிலிருந்து, கட்சியின் பார்வையைப் பத்திரிகையாளர்கள் மற்றும் அடிமட்ட மக்களுக்கு வெளிப்படுத்தக்கூடிய ஒருவராக இவர் காணப்படுகிறார். ராஞ்சி சிறையில் லாலுவைச் சந்தித்து கட்சி விஷயங்களைப் பற்றி விவாதிக்க வந்த கட்சித் தலைவர்களில் இவரும் ஒருவர்.

இவர் 2020 பீகார் சட்டப் பேரவைத் தேர்தலில் மொகியுதீன்நகரின்  வேட்பாளராகப் போட்டியிட்டு பாஜக ராஜேஷ் குமார் சிங்கிடம் தோற்றார்.

## மேற்கோள்கள்


பகுப்பு:வாழும் மக்கள்
பகுப்பு:1971 பிறப்புகள்
பகுப்பு:பீகார் சட்டமன்ற உறுப்பினர்கள்
உஷா சின்கா

**உஷா சின்கா** (*Usha Sinha*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் 2010 முதல் 2015 வரை ஹில்சா சட்டமன்ற உறுப்பினராகப் பீகார் சட்டமன்றத்தில் பணியாற்றினார். இவர் ஐக்கிய ஜனதா தளத்தின் தலைவர் ஆவார். இவர் பீகார் டாப்பர் ஊழல் வழக்கில் குற்றம் சாட்டப்பட்டவர். சூன் 2016-ல் பாட்னா நீதிமன்றம் அவருக்கும் இவரது கணவருக்கும் மோசடி தொடர்பாகக் கைது ஆணை பிறப்பித்தது.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
குட்டி தேவி

**குட்டி தேவி** (*Guddi Devi*) என்பவர் **குட்டி** **சௌத்ரி** என்றும் அழைக்கப்படுகிறார். இவர் இந்திய அரசியல்வாதி ஆவார். இவர் பீகார் சட்டமன்ற உறுப்பினராக 2005-ல் ரன்னிசைத்பூர் தொகுதியிலிருந்து ஐக்கிய ஜனதா தளம் வேட்பாளராகப் போட்டியிட்டுத்  தேர்ந்தெடுக்கப்பட்டார். 2005ஆம் ஆண்டு பீகாரில் ஆட்சி அமைக்கப் பாரதிய ஜனதா கட்சி மற்றும் தேசிய ஜனநாயகக் கூட்டணியுடன் கூட்டணி அமைத்தது. 2010-ல் இவர் இரண்டாவது முறையாக மீண்டும் தேர்ந்தெடுக்கப்பட்டார். 20 செப்டம்பர் 2015 அன்று தேவி ஐக்கிய ஜனதா தளக் கட்சியிலிருந்து பதவி விலகினார். 2015 சட்டமன்றத் தேர்தலில் போட்டியிட சமாஜ்வாதி கட்சியில் சேர்ந்தார். 2020-ல், தேவி லோக் ஜன சக்தி கட்சியில் சேர்ந்து ரன்னிசைத்பூர் தொகுதியின் சட்டமன்ற உறுப்பினராகத் தேர்தலில் பிரதிநிதித்துவப்படுத்தினார். இவர் தனது பாரிய ஆதரவாளர்களுடன் 10 அக்டோபர் 2022 அன்று பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் நபர்கள்
பகுப்பு:பீகார் சட்டமன்ற உறுப்பினர்கள்
லெசி சிங்

**லெசி சிங்** (*Leshi Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஐக்கிய ஜனதா தளம் கட்சியினைச் சேர்ந்தவர்.

## அரசியல் வாழ்க்கை
லெசி சிங் நிதிஷ் குமார் அமைச்சரவையில் அமைச்சராக உள்ளார். முன்னதாக, பீகார் மாநில மகளிர் ஆணையத்தின் தலைவராக லெசி இருந்துள்ளார். 2000, 2005 (பிப்.), 2010, 2015, 2020 ஆகிய ஆண்டுகளில் நடைபெற்ற பீகார் சட்டமன்றத் தேர்தல்களில், லெஷி சிங் பீகாரின் தம்தாஹா தொகுதியில் வெற்றி பெற்று சட்டப் பேரவை உறுப்பினரானார். இவர் தம்தாஹா (பூர்ணியா) தொகுதியில் 5வது முறையாகச் சட்டமன்ற உறுப்பினராக உள்ளார்.

தற்போது, இவர் பீகார் அரசில் உணவு மற்றும் நுகர்வோர் பாதுகாப்பு அமைச்சராக உள்ளார். ஐக்கிய ஜனதா தளத்தின் மூத்த தலைவர்களில் ஒருவராக லெசி கருதப்படுகிறார்.

## தனிப்பட்ட வாழ்க்கை
லெசி சமதா கட்சியின் முன்னாள் மாவட்டத் தலைவரும் கும்பல் தலைவனுமான மதுசூதன் சிங் என்கிற புதன் சிங் இவரின் கணவராவார். புதன் சிங் 2000 ஆம் ஆண்டில் அடையாளம் தெரியாத மர்ம நபர்களால் சுட்டுக் கொல்லப்பட்டார்.

## மேற்கோள்கள்

பகுப்பு:1974 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பெல்லி

**பெல்லி** என்பவர் 2023ஆம் ஆண்டில் குறும்படப் பிரிவில் ஆஸ்கார் விருது வென்ற ஆவணப்படமான தி எலிபெண்ட் விசுபெரர்சு படத்தில் யானையினைப் பராமரித்த பழங்குடி பெண் ஆவார். இந்த ஆவணப்படம் யானைக் கூட்டத்தால் கைவிடப்பட்டு பொம்மன் மற்றும் பெல்லியால் பராமரித்த ரகு எனும் யானைக் குட்டியின் கதையாகும். பொம்மன் பெல்லி தம்பதியினர் யானைக் குட்டியினை பராமரித்ததையும் திரைப்படம் ஆஸ்கார் பரிசினை வென்றதையும் அடுத்து இந்த இணையரைத் தமிழக முதலமைச்சர் அழைத்துப் பாராட்டினார்.

பெல்லியின் தந்தை வேலாயுதம் கேரள மாநிலத்தினைச் சேர்ந்தவர். இவர் முதுமலைப் பகுதியில் பயிற்சியில் இருக்கும் இந்தியத் தரைப்படை வீரர்களுக்கு உணவு தயாரிக்கும் பணியினை மேற்கொண்டார். பெல்லியின் தாய் மாரி. மாரி முதுமலைப் பகுதியினைச் சேர்ந்தவர். இச்சூழலில் பெல்லி தமிழக முதுமலைப் பகுதியில் பிறந்து வளர்ந்தார். பெல்லி செவனன் என்பவரை மணந்தார். செவனனை புலி அடித்துக்கொன்று விட்டது. இதன் பிறகே பொம்மனை மணந்து கொண்டார் பெல்லி.

## மேற்கோள்கள்

பகுப்பு:பழங்குடிகள்
மாயா சான்சா

**மாயா சான்சா** (*Maya Sansa*)(பிறப்பு 25 செப்டம்பர் 1975) என்பவர் இத்தாலிய நடிகை ஆவார்.

## இளமையும் திரைப்படமும்
மாயா சான்சா ஈரானிய தந்தை மற்றும் இத்தாலியத் தாய்க்கு மகளாக ரோமில் பிறந்தார். இவர் 14 வயதாக இருந்தபோது, ரோமில் உள்ள "விர்ஜிலியோ" என்ற உயர்நிலைப் பள்ளியில் நடிப்பினைக் கற்றுக்கொள்ளத் தொடங்கினார். பின்னர் கில்ட்ஹால் இசை மற்றும் நாடகப் பள்ளியில் படிப்பினைத் தொடர இலண்டனுக்குச் சென்றார். இங்கு இவர் நடிப்பில் பட்டம் பெற்றார். மார்கோ பெல்லோச்சியோவால் இவரது புதிய படமான *லா பாலியாவில்* நடிக்கத் தேர்ந்தெடுக்கப்பட்டார். பின்னர், மாயா *குட்மார்னிங், நைட்* படங்களில் நடித்ததன் மூலம் பெலோச்சியோவுடன் இரண்டாவது முறையாக பணியாற்றினார். சன்சா மார்கோ டுல்லியோ ஜியோர்டானாவுடன் *தி பெஸ்ட் ஆப் யூத்* திரைப்படத்திலும் பணியாற்றியுள்ளார்.

*[[த நியூயார்க் டைம்ஸ்]]*  2 மே 2004 அன்று கட்டுரையை ஒன்றை வெளியிட்டது. இதில் இத்தாலியத் திரைப்படத்துறையின் புதிய பிம்பம் மாயா, என்று பெயரிட்டது.

சூன் 14, 2013-ல், *டார்மன்ட் பியூட்டியில்* நடித்ததற்காகச் சிறந்த துணை நடிகைக்கான டேவிட் டி டொனாடெல்லோ விருதினை வென்றார்.

## தனிப்பட்ட வாழ்க்கை
மாயாவிற்கு தலிதா என்ற மகள் உள்ளார் மாயாவின் கணவர் பேப்ரிஸ் ஸ்காட். இவர்கள் பாரிஸில் வசிக்கின்றனர்.
 
## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:இத்தாலிய நடிகைகள்
சிறிகௌரி சாவந்த்

**சிறிகௌரி சாவந்த்** *அல்லது* **கவுரி சாவந்த்** இந்தியாவின் மும்பையைச் சேர்ந்த ஒரு திருநங்கை செயற்பாட்டாளராவர். திருநங்கைகள் மற்றும் எச்.ஐ.வி/எய்ட்ஸ் நோயால் பாதிக்கப்பட்டவர்களுக்கு உதவும் சகி சார் சௌகியின் இயக்குநராகப் பணியாற்றி வருகிறார். விக்ஸ் விளம்பரத்தில் நடித்துள்ள இவர், மகாராஷ்டிராவில் தேர்தல் ஆணையத்தின் நல்லெண்ண தூதராக நியமிக்கப்பட்டது குறிப்பிடத்தக்கது.

## ஆரம்ப கால வாழ்க்கை
கணேஷ் என்ற ஆணாக மஹாராஷ்டிரத்தின் புனேயில் காவல் துறை அதிகாரியின் மகனாகப் பிறந்த சாவந்த், அங்கேயே வாழ்ந்துள்ளார். அவருக்கு ஏழு வயதாக இருந்தபோது அவரது தாயார் இறந்துவிட்ட காரணத்தினால், பாட்டியால் வளர்க்கப்பட்டுள்ளார், ஆனாலும் குடும்பத்தினருக்கு தொல்லையாக இருக்க வேண்டாமென எண்ணி, தனது பதினான்காம் வயதிலேயே வீட்டை விட்டு வெளியேறியுள்ளார்.

## ஆக்டிவிசம்
2000 ஆம் ஆண்டு, ***சகி சார் சௌகி*** என்ற அறக்கட்டளையை கவுரி நிறுவியுள்ளார்.இந்த தன்னார்வ தொண்டு நிறுவனம், பாதுகாப்பான உடலுறவை ஊக்குவிக்கிறது மேலும் திருநங்கைகளுக்கு உடல்நல மற்றும் மனநல ஆலோசனைகளை வழங்கி வருகிறது.  2014 ஆம் ஆண்டில், திருநங்கைகளின் தத்தெடுப்பு உரிமைக்காக இந்திய உச்ச நீதிமன்றத்தில் மனு தாக்கல் செய்த முதல் திருநங்கை ஆவார்.  உச்ச நீதிமன்றம் திருநங்கைகளை மூன்றாம் பாலினமாக அங்கீகரித்த தேசிய சட்ட சேவைகள் ஆணையத்தின் வழக்கில் கவுரியும் முக்கிய மனுதாரர். இவ்வாறு திருநங்கைகளின் பல்வேறு உரிமைகளுக்காக, சட்ட போராட்டங்களை நடத்தியுள்ளார்.2008ஆம் ஆண்டு காயத்ரி என்ற குழந்தையின் தாயார் எய்ட்ஸ் நோயால் இறந்ததையடுத்து, அவரை சட்டப்படி தத்தெடுத்துள்ளார்.

## பொழுதுபோக்கு துறையில்
2017 ஆம் ஆண்டு, விக்ஸ் விளம்பரத்தில் கவுரி மற்றும் அவரது வளர்ப்பு மகளின் கதையும் இடம்பெற்றது. இந்த விளம்பரம் விக்ஸ்ஸின் 'டச் ஆஃப் கேர்' என்ற பிரச்சாரத்தின் ஒரு பகுதியாக இருந்துள்ளது.

கவுரி சாவந்த்தின் கதாபாத்திரமாக,பிரபல நடிகை சுஷ்மிதா சென் நடித்துள்ள தளி(கைதட்டல்) என்ற வலைத்தொடர் 2023 ஆம் ஆண்டு, டிசம்பரில் வெளியானது.

## மேற்கோள்கள்


பகுப்பு:வாழும் மக்கள்
பகுப்பு:இந்திய ந.ந.ஈ.தி நபர்கள்
பகுப்பு:ந.ந.ஈ.தி நபர்கள்
பகுப்பு:ந.ந.ஈ.தி
பகுப்பு:திருநங்கை
நீதா சௌத்ரி

**நீதா சவுத்ரி** (*Neeta Choudhary*)(1969 - 2 சூன் 2019) ஜனதா தளத்தைச் சேர்ந்த இந்திய அரசியல்வாதி ஆவார். இவர் 2010-ல் பீகார் சட்டமன்றத்தில் தாராபூர் சட்டமன்றத் தொகுதி உறுப்பினராகத் தேர்ந்தெடுக்கப்பட்டார். இவரின் கணவர் மேவாலால் சவுத்ரி 2015ல் தாராபூர் தொகுதி சட்டமன்ற உறுப்பினர் தேர்ந்தெடுக்கப்பட்டார்.

27 மே 2019 அன்று நீதா சௌத்ரி மற்றும் இவரின் கணவர் மேவலால் சௌத்ரி வீட்டில் எரிவாயு உருளை வெடித்ததில் காயம் அடைந்தனர். இவர் 2 சூன் 2019 அன்று தில்லியில் உள்ள சப்தர்ஜங் மருத்துவமனையில் 50 வயதில் இறந்தார்.

இவரது மரணத்தின் பின்னணியில் சதி இருப்பதாகச் செய்திகள் வந்தன. ஆனால் இது குறித்து சான்றுகள் எதுவும் வெளிவரவில்லை.

## மேற்கோள்கள்

பகுப்பு:2019 இறப்புகள்
அமிதா பூசண்

**அமிதா பூசண்** (*Amita Bhushan*)(பிறப்பு: பிப்ரவரி 5, 1970) என்பவர் பீகாரைச் சேர்ந்த இந்திய அரசியல்வாதி ஆவார். இவர் 2015ஆம் ஆண்டு நடைபெற்ற பீகார் சட்டமன்றத் தேர்தலில் பேகூசராய் சட்டமன்றத் தொகுதியில் போட்டியிட்டு வெற்றி பெற்றார். இவர் இந்தியத் தேசிய காங்கிரசு கட்சியின் உறுப்பினர் ஆவார். பேகூசராய்யில் பிறந்து வளர்ந்த பூசண் சமூக ஆர்வலர் மற்றும் ஆடை அலங்கார வடிவமைப்பாளராகவும் உள்ளார். இவர் உளவியலில் முதுகலைப் பட்டம் பெற்றுள்ளார். இவரின் தாயார் ஒரு நாடாளுமன்ற உறுப்பினர் ஆவார்.

## சர்ச்சை
*[https://web.archive.org/web/20121023160018/http://articles.timesofindia.indiatimes.com/2009-04-04/patna/28056990_1_field-candidates-congress-mla-state-party-president தி டைம்ஸ் ஆப் இந்தியா]* செய்தியின்படி, பீகாரைச் சேர்ந்த காங்கிரசு தலைவர்களில் ஒரு பகுதியினர், தேர்தலில் மோசமான செயல் பட்டவர்களை வேட்பாளர்களாக நிறுத்தும் கட்சியின் முடிவைக் கேள்வி எழுப்பினர்

## தனிப்பட்ட வாழ்க்கை
அமிதா பூசணின் கணவர் அகில இந்தியப் பணியில் அரசு ஊழியராக உள்ளார்.

## மேற்கோள்கள்

## மேலும் பார்க்கவும்
* இந்திய தேசிய காங்கிரஸ்
* பேகூசராய்
* பேகூசராய் மக்களவைத் தொகுதி

## வெளி இணைப்புகள்

* இந்திய தேசிய காங்கிரஸ்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1970 பிறப்புகள்
பகுப்பு:வாழும் மக்கள்
ஜெயா சர்மா

**ஜெயா சர்மா** இந்தியாவின் புது தில்லியை மையமாகக் கொண்டு பல்வேறு புத்தகங்களை எழுதிவரும்,பால்புதுமை எழுத்தாளராவர். தன்னையும் பால் புதுமையினர் பெண்ணியச் செயற்பாட்டாளராக அடையாளம் காட்டிக்கொள்ளும் இவர், பாலினம், கல்வி மற்றும் பாலியல் பிரச்சினைகளில் படைப்புகளை எழுதியுள்ளார்.

## வாழ்க்கை மற்றும் தொழில்
ஜெயா சர்மா, புது தில்லியில் உள்ள பாலினம் மற்றும் கல்விக்கான மையமான நிரந்தரர் என்ற இந்தியாவை மையமாகக் கொண்ட ஒரு அரசு சார்பற்ற அமைப்பின்  நிரந்தர உறுப்பினராக உள்ளார். இந்த அமைப்பு பெண்ணியம் மற்றும் நங்கை, நம்பி, ஈரர், திருனர் எதிர்கொள்ளும் சிக்கல்களைக் கையாண்டு வருகிறது. மேலும் பதினைந்து ஆண்டுகளுக்கும் மேலாக பெண்கள் மற்றும் ந.ந.ஈ.தி சமூகத்தின் உரிமைகள், திறன் மேம்பாடு, ஆராய்ச்சி மற்றும் கல்வியில் பணியாற்றி வருகிறார்.

உள்ளூர் மற்றும் சர்வதேச செய்திகளை வெளியிடுவதன் மூலம் கிராமப்புறங்களில் கல்வியறிவை நிலைநிறுத்துவதை நோக்கமாகக் கொண்ட கிராமப்புற இதழான பிடாராவின் இணை நிறுவனராகவும் இருந்துள்ளார். மொத்த எழுத்தறிவு பிரச்சாரத்தின் பின்னணியில் இந்த திட்டம் தொடங்கப்பட்டது, ஆனால் 2010 ஆம் ஆண்டில் இந்த இதழ் செயல்படுவதை நிறுத்தியுள்ளது.

*இரத்த உறவுகளுடனான பாலுறவில் இருந்து மீண்டு குணமடைதல் (ஆர் ஏ ஹெச் ஐ)* என்ற அமைப்பின் நிறுவன அறங்காவலராகவும் ஜெயா சர்மா இருந்து வருகிறார், இந்த அமைப்பானது, இரத்த உறவுகளுடனான உடலுறவு மற்றும் குழந்தை பாலியல் துஷ்பிரயோகத்தில் இருந்து தப்பிய பெண்களின், உடல்நலம் மற்றும் மனநலன்களை மேம்படுத்துவதற்காக செயல்பட்டுவருகிறது.    அவர் இளம் பருவ கல்வி மற்றும் பாலியல் கல்விக்காகவும் வாதிடுகிறார். கருத்தரங்குகள், பட்டறைகள் போன்றவற்றின் மூலம் விளிம்புநிலை சமூகத்தைச் சேர்ந்த பெண்களுடன் பாலுறவு குறித்து ஜெயா பணியாற்றி வருகிறார்.

சமூக நடைமுறைகள் பற்றிய கட்டுக்கதைகளை அழிப்பதை நோக்கமாகக் கொண்ட இந்திய பி டி எம் எஸ் சமூகமான தி கிங்கி கலெக்ட்டிவ் என்ற அமைப்பையும் இணைந்து நிறுவியுள்ளார்.

## படைப்புகள்
அவர் இன்பம் மற்றும் ஆபத்து பைனரி பற்றிய பல்வேறு கட்டுரைகளை எழுதியுள்ளார்,

*ஃபேண்டஸி ஃப்ரேம்ஸ்: செக்ஸ், லவ் மற்றும் இந்திய அரசியல்* என்ற தலைப்பில் ஒரு புத்தகமும்,  இந்தியாவில் ஆரம்பகால குழந்தைத் திருமணம் பற்றிய நிலப்பரப்பு பகுப்பாய்வையும் அவர் இணைந்து எழுதியுள்ளார். பாலினம் மற்றும் பாலுணர்வின் மீதான சமூக கலாச்சார விதிமுறைகளின் செல்வாக்கை பகுப்பாய்வு செய்யும் பெண்ணியக் கண்ணோட்டத்தில் இந்த ஆராய்ச்சிக் கட்டுரை எழுதப்பட்டுள்ளது.

## மேற்கோள்கள்


பகுப்பு:இந்தியப் பெண்ணிய எழுத்தாளர்கள்
பகுப்பு:வாழும் மக்கள்
பகுப்பு:இந்திய ந.ந.ஈ.தி நபர்கள்
சோபன சங்கீதம்

thumb|250px|சோபன சங்கீதக் கலைஞர் அம்பழப்புழா விஜயகுமார்
**சோபன சங்கீதம்** (*Sopana Sangeetham*) என்பது இந்தியப் பாரம்பரிய இசை வடிவமாகும். தக்காணத்தில் ஜெயதேவர் பாடிய கீத கோவிந்தம் இசைப்பாடல்களான, அஷ்டபதி இசைப்பாடல்கள் பிரபலமடைந்ததை அடுத்து தென்னிந்தியாவில், குறிப்பாக கேரளாவின் கோவில்களில் இசையுடன் பாடப்படுகிறது. 

தற்போது ஆஷா சுரேஷ் நாயர் எனும் பெண் சோபன சங்கீதக் கலையில் வல்லுநராக உள்ளார்.

சோபன சங்கீதம் இரண்டு சமசுகிருதம் சொற்களிலிருந்து பெறப்பட்டது: சோபானம் மற்றும் சங்கீதம். சோபனம் என்றால் கோவிலின் புனித படிகள் மற்றும் சங்கீதம் எனில் இசை.

## சோபன சங்கீதம் நிகழ்ச்சி
சோபன சங்கீதம் கேரளக் கோவிலின் உள் அறைக்குச் செல்லும் படிகளின் ஓரத்தில் நின்று பாடப்படுகிறது. பாரம்பரியத்தின் படி, அம்பலவாசி சமூகத்தைச் சேர்ந்த மாரர் மற்றும் பொதுவாள் சாதியைச் சேர்ந்த ஆண்கள் சோபன சங்கீதம் பாடுகிறார்கள். இவ்வாறு பாடுவது அவர்களின் பரம்பரைத் தொழிலாக உள்ளது.

சோபன சங்கீதம் கேரளாவின் வேத, நாட்டுப்புற மற்றும் பழங்குடி இசையின் மகிழ்ச்சியான கலவையின் உருவாக்கம் ஆகும். இதில் பூரணீரா, இந்தளம், கனகுறிஞ்சி, ஸ்ரீகாந்தி, காந்தாரம் மற்றும் சமந்தமலஹரி ஆகிய இராகங்கள் பயன்படுத்தப்படுகின்றன. இருப்பினும், கர்நாடக இசையில் பயன்படுத்தப்படும் இராகங்கள் நிறைய உள்ளன. சோபானம் ஒரு சிக்கலற்ற வெற்று-குறிப்பு சுயவிவரம், கமகம் ஆகியவற்றைப் பின்பற்றுகிறது. இதில் ஆலாபனம் எனப்படும் ஒரு அறிமுகப் பகுதியைக் கொண்டுள்ளது. அதைத் தொடர்ந்து பாடலும் உள்ளது.

நாளின் ஒரு குறிப்பிட்ட நேரத்தில் பாராயணம் செய்ய பரிந்துரைக்கப்பட்ட இராகங்களும் இதில் உள்ளன. இந்த வகையின் அமைப்பு பக்தி உயரத்தை அடைவதில் பக்தனின் அனுபவத்தை பிரதிபலிக்கிறது. காளி தேவியின் சக்தியை குறிக்கும் *காலம்* முன் ஆவாஹனம் பாடும் நடைமுறையில் அதன் ஆரம்பம் உள்ளது.

## சோபன சங்கீதத்தின் கருவிகள்
[thumb|250px|கோயில்களில் சோபன சங்கீதம் பாடும் போது [இடக்கை வாசித்தல்]]
தோல் இசைக் கருவியான இடக்கை அல்லது *இடக்கா* என்று அழைக்கப்படும் பெரிய உடுக்கை வடிவிலான இசைக் கருவியால் சோபன சங்கீதம் பாடப்படுகிறது.

## சோபன சங்கீதம் பயிற்சி
இந்த இசை வடிவம் பாரம்பரியமாக குடும்ப உறுப்பினர்களால் அடுத்த தலைமுறைக்கு கற்பிக்கப்படுகிறது. இருப்பினும் இன்றைய நாட்களில் கோயில் நகரமான வைக்கத்தில் *சேத்திர கலா பீடம்* என சான்றளிக்கப்பட்ட நிறுவனம், மாணவர்களுக்கு சோபானம் பயிற்றுவிக்கிறது. சோபன சங்கீதம் அதன் பள்ளிகளின் தொகுப்பையும் கொண்டுள்ளது. இதில் பழூர் மற்றும் ராமமங்கலம் போன்ற தென் கேரள கோவில்களிலும், திருமாந்தம்குன்னு மற்றும் குருவாயூர் போன்ற வடக்கு கோவில்களிலும் பாடப்படும் பள்ளிகளும் அடங்கும்.

## சோபன சங்கீதம் வல்லுநர்கள்
சோபன சங்கீதத்தின் வல்லுனர்களில் சிலர் திருமாந்தம்குன்று பனியின் மறைந்த ஞேரலாட்டு ராம பொதுவாள், குருவாயூர் ஜனார்த்தனன் நெடுங்கடி மற்றும் தாமோதர மாரர், பல்லவூர் குங்குத்த மாரர், ஆஷா சுரேஷ் குமார் ஆகியோர் அடங்குவர். கதகளி, கிருஷ்ணன் ஆட்டம் மற்றும் அஷ்டபதியாட்டம் போன்ற கேரள நடன நாடகங்களுக்கும், பக்தி இசையில் கலாம் பாட்டு மற்றும் முடியேட்டில் நாடக இசைக்கும் ஒலிக்கருவி வழங்குவது வரை சோபானத்தின் மொழிபெயர்ப்பு பாணி நீண்டுள்ளது.

## இதனையும் காண்க

* அம்பலவாசி

## வெளி இணைப்புகள்
*ஆஷா சுரேஷ் குமாரின் சோபன சங்கீதம் - காணொளி

## மேற்கோள்கள்

பகுப்பு:கருநாடக இசை

பகுப்பு:கேரளக் கலைகள்
பகுப்பு:கருநாடக இசை 
பகுப்பு:இந்திய இசை
பாகிரதி தேவி

**பாகிரதி தேவி** (பிறப்பு 12 ஜனவரி 1954) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்போது பீகார் மாநிலம் ராம்நகர் சட்டமன்றத் தொகுதியின்சட்டமன்ற உறுப்பினர் ஆவார். பகரிதி தேவி மேற்கு சம்பராண் மாவட்டம் நர்கதியாகஞ்சில் உள்ள தொகுதி மேம்பாட்டு அலுவலகத்தில்   சம்பளத்துடன் துப்புரவுப் பணியாளராகத் தனது வாழ்க்கையைத் துவங்கினார்.

பாகிரதி தேவி பீகாரில் உள்ள நர்கதியாகஞ்ச் பகுதியைச் சேர்ந்த மகாதலித் குடும்பத்தைச் சேர்ந்தவர். பாகிரதி மீண்டும் 2015 பீகார் சட்டப் பேரவைத் தேர்தலில் ராம்நகர் சட்டமன்றத் தொகுதியில் இந்தியத் தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார். ஏப்ரல் 2015-ல், மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழ் ஊதியம் வழங்கப்படாத பிரச்சினை தொடர்பாகப் பீகார் சட்டமன்றத்தில் பூஜ்ஜிய நேரத்தில் ஆளும் ஐக்கிய ஜனதா தளத்தின் அன்னு சுக்லாவுடன் பாகிரதி தேவி வாதிட்டார். பாகிரதி தேவி ஆரம்பத்தில் 2000 மற்றும் 2005-ல் தற்பொழுது செயல்படாத ஷிகர்பூரில் சட்டமன்றத் தேர்தலில் வெற்றி பெற்றார். இவர் ரயில்வே ஊழியரான மாமிகான் ரவுத்தை மணந்தார்.

## விருது
2019ஆம் ஆண்டில், பாகிரதிக்கு இந்திய அரசு பத்மசிறீ விருது வழங்கியது.

## சமூக பணி
பாகிரதி அங்கன்வாடி கேந்திரா (குழந்தை பராமரிப்பு மையங்கள்) மேற்கு சம்பாரண் மாவட்டத்தில் உள்ள தனது வீட்டில் அலுவலகத்தைத் திறக்க அனுமதித்தார். நர்கதியாகஞ்ச் தொகுதியில் மகிளா சங்கதன்களை (பெண்கள் குழுக்கள்) உருவாக்கி, பெண்களை ஒருங்கிணைத்து, குடும்ப வன்முறை, தலித்துகளுக்கு எதிரான வன்முறை மற்றும் நியாயமான ஊதியம் உள்ளிட்ட பிரச்சனைகள் குறித்து விழிப்புணர்வை ஏற்படுத்தினார். பின்னர் இவர் தனது அரசியல் செயல்பாட்டை மாவட்டத்தில் உள்ள மற்ற தொகுதிகளுக்கும் விரிவுபடுத்தினார்,

## மேலும் பார்க்கவும்

* ஜிதன் ராம் மஞ்சி
* மனோஜ் பாஜ்பாய்

## மேற்கோள்கள்


பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1954 பிறப்புகள்
மால்தி தேவி

**மால்தி தேவி** (*Malti Devi*)(5 ஆகத்து 1968 - 6 செப்டம்பர் 1999) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியாவின் பீகார் மாநிலத்தில் உள்ள நவாதா சட்டமன்றத் தொகுதியிலிருந்து இராச்டிரிய ஜனதா தளம் கட்சியின் சார்பில் போட்டியிட்டுத் தேர்ந்தெடுக்கப்பட்ட நாடாளுமன்ற உறுப்பினர் ஆவார்.

## ஆரம்ப கால வாழ்க்கை
மால்தி தேவி 1968ஆம் ஆண்டு ஆகத்து 5ஆம் தேதி இந்தியாவின் பீகார் மாநிலத்தில் உள்ள கயா மாவட்டத்தில் உள்ள மங்களகோரி கிராமத்தில் பிறந்தார். இவர் 4 பிப்ரவரி 1984-ல் புவனேஷ்வர் பிரசாத்துடன் திருமணம் செய்து கொண்டார். இவருக்கு இரண்டு மகன்கள் உள்ளனர். 1980-ல் தனது பள்ளிக் கல்வியை விட்டுவிட்டார்.

## அரசியல் மற்றும் செயல்பாடு
மால்தி தேவி, விவசாயிகள் இயக்கத்தை வழிநடத்தினார். மேலும் இந்தியப் பொதுவுடைமைக் கட்சியின் (மார்க்சிஸ்ட்-லெனினிஸ்ட்) உறுப்பினராக இருந்தார். நிலமற்ற விவசாயிகள் மற்றும் பழங்குடியினருக்காக இவர் வாதிட்டார். இவர் 1995 பொதுவுடைமைக் கட்சியிலிருந்து வெளியேறினார். இவர் 1995 முதல் 1998 வரை பீகார் சட்டமன்ற உறுப்பினராக இருந்தார். பின்னர் 1998-ல் 12வது மக்களவைக்கு தேர்ந்தெடுக்கப்பட்டார். இவர் நகர்ப்புற மற்றும் ஊரக வளர்ச்சிக்கான குழுவின் உறுப்பினராகவும், நகர்ப்புற விவகாரங்கள் மற்றும் வேலைவாய்ப்புக்கான துணைக் குழு-I மற்றும் சுகாதாரம் மற்றும் குடும்ப நல அமைச்சகத்தின் ஆலோசனைக் குழுவின் உறுப்பினராகவும் இருந்தார்.

## இறப்பு
தேவி 6 செப்டம்பர் 1999 அன்று தனது தில்லி இல்லத்தில் புற்றுநோயால் இறந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1999 இறப்புகள்
பகுப்பு:1968 பிறப்புகள்
பகுப்பு:கயா மாவட்ட நபர்கள்
பகுப்பு:12வது மக்களவை உறுப்பினர்கள்
மைக்கேல் ஹனி

**மைக்கேல் கே. ஹனி** (Michael Honey) (பிறப்பு 1947  ) ஒரு அமெரிக்க வரலாற்றாளர். இவர், குகன்ஹெய்ம் ஃபெலோ மற்றும் அமெரிக்காவின் வாஷிங்டன் டகோமா பல்கலைக்கழகப் மானுடவியல் பேராசிரியர். அப்பல்கலைக்கழகத்தில்  ஆப்பிரிக்க-அமெரிக்கர்களின் குடி உரிமைகள் மற்றும் தொழிலாளர் வரலாற்றைக் கற்பித்தார்.

## கல்வி
ஹனி, வடக்கு இல்லினாய்ஸ் பல்கலைக்கழகத்தில் முனைவர் பட்டத்தையும (பிஎச்டி), ஹோவர்ட் பல்கலைக்கழகத்தில் முதுகலை (எம்ஏ) பட்டத்தையும் ஓக்லாண்ட் பல்கலைக்கழகத்தில் இளங்கலை (பிஏ) பட்டத்தையும் பெற்றவர்.

## தொழில்
வாஷிங்டன் பல்கலைக்கழகத்திற்கான தொழிலாளர் ஆய்வுகளுக்கான ஹாரி பிரிட்ஜஸ் தலைவராகவும், தொழிலாளர் மற்றும் தொழிலாள வர்க்க வரலாற்று சங்கத்தின் தலைவராகவும் பணியாற்றினார். 

அமெரிக்க சிவில் உரிமை ஆர்வலர் மார்ட்டின் லூதர் கிங் ஜூனியரின் வரலாறு மற்றும் அமெரிக்காவின் தொழிலாளர் வரலாறு பற்றிய இவரது அறிவார்ந்த ஆராய்ச்சிக்காக மிகவும் பிரபலமானவராக அறியப்படுகிறார். 2011 ஆம் ஆண்டில், அமெரிக்கா மற்றும் கனடாவில் இருந்து கிட்டத்தட்ட 3,000 விண்ணப்பதாரர்களைக் கொண்ட ஒரு துறையில் இருந்து *"இவரது முந்தைய சாதனை மற்றும் விதிவிலக்கான வாக்குறுதியின் அடிப்படையில்"* இவருக்கு குகன்ஹெய்ம் புத்தாய்வு உதவித்தொகை வழங்கப்பட்டது. இவர் அமெரிக்கக் கவுன்சில் ஆஃப் லெர்ன்டு சொசைட்டீஸ், தேசிய மனிதநேய அறக்கட்டளை, தேசிய மனிதநேய மையம், ராக்ஃபெல்லர் அறக்கட்டளையின் பெல்லாஜியோ ஆராய்ச்சி மற்றும் மாநாட்டு மையம், ஹண்டிங்டன் நூலகம் மற்றும் ஸ்டான்போர்ட் மனிதநேய மையம் ஆகியவற்றிலிருந்து ஆராய்ச்சி மானியங்கள் மற்றும் பெல்லோஷிப்களையும் பெற்றுள்ளார்.

2008 ஆம் ஆண்டில் "கோயிங் டவுன் ஜெரிக்கோ ரோட்; தி மெம்பிஸ் ஸ்டிரைக், மார்டின் லூதர் கிங்'ஸ் லாஸ்ட கேம்ப்பெய்ன்" என்ற இவரது புத்தகம்,  லிபர்ட்டி லெகசி அறக்கட்டளை விருதை வென்றது. இவ் விருது 1776 முதல் தற்காலம்வரை அமெரிக்காவில் சிவில் உரிமைகளுக்கான போராட்டங்கள் குறித்து ஒரு தொழில்முறை வரலாற்றாசிரியர் எழுதிய சிறந்த புத்தகத்திற்காக  ஆண்டுதோறும் வழங்கப்படுகிறது. இது ராபர்ட் கென்னடியின் நீதி மற்றும் மனித உரிமைகளுக்கான ராபர்ட் எஃப் கென்னடி மையத்தின் 2011 புத்தக விருதையும் பெற்றது. இந்த விருது, ராபர்ட் கென்னடியின்:  நீதி, ஒரு ஒழுக்கமான சமுதாயம் அனைத்து இளைஞர்களுக்கும் நியாயமான வாய்ப்பை உறுதி செய்ய வேண்டும் என்கிற அவரது நம்பிக்கை,  சுதந்திர ஜனநாயகம் அதிகாரம் மற்றும் வாய்ப்பு வேறுபாடுகளை சரிசெய்ய செயல்பட முடியும் என்ற அவரது நம்பிக்கை." போன்றவற்றை விளக்கும் புத்தகங்களுக்கு ஆண்டுதோறும் வழங்கப்படுகிறது.

இவரது தற்போதைய பணி, ஆர்கன்சாஸைச் சேர்ந்த பெரும் மந்தநிலை கால குத்தகை விவசாயியும்  அவரது அரசியல் பாடல்கள் மற்றும் கவிதைகளுக்காக அறியப்பட்டவருமான தெற்கு குத்தகைதாரர் விவசாயிகள் சங்கத்தின் வழக்குரைஞர்  ஜான் ஹேண்ட்காக்சின் வாய்மொழி வரலாற்றைப் பற்றியது ஆகும்.

## சான்றுகள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்க வரலாற்றாளர்கள்
ஆய்மா

**ஆய்மா** (*Careya arborea*) என்பது  லெசிதிடேசி குடும்பத்தைச் சேர்ந்த உள்ள ஒரு மரமாகும். இது இந்தியத் துணைக்கண்டம், ஆப்கானித்தான், இந்தோசீனா ஆகியவற்றை பூர்வீகமாகக் கொண்டது. இதன் பொதுவான ஆங்கிலப் பெயர்களாக **காட்டு கொய்யா**, **சிலோன் ஓக்**, **படனா ஓக்** (wild guava, Ceylon oak, patana oak) ஆகியவை உள்ளன.  ஆய்மா  வரை வளரக்கூடிய ஒரு இலையுதிர் மரமாகும். குளிர் காலத்தில் இதன் இலைகள் சிவப்பு நிறமாக மாறும். மலர்கள் மஞ்சள் அல்லது வெள்ளை நிறத்தில் இருக்கும். அவை பெரிய பச்சை சதைக்கனியாக மாறும். இந்தியா முழுவதும் காடுகளிலும் புல்வெளிகளிலும் இந்த மரம் வளர்கிறது.

## பொதுவான பெயர்கள்
thumb|மலர்

* அசாமியம் - கோதஜம்  কুম கும், குமாரி, কুম্ভী கும்பி 
* பர்மியம் - பேன் *bwe* (ဘန့်ပွေး) 
* கரோ - டிம்பில் போல்
* இந்தி - कुम्भी கும்பி 
* கன்னடம் - அலகவ்வேலே, தாடல், கூலு மரா 
* காசி - கா மாஹிர், சோ குந்தூர் 
* கெமர் - கண்டோல் (កណ្ដោល)
* மலையாளம் - പേഴ്  பேழ், பீலம், பேலா, பேர், ஆலம் 
* மராத்தி - कुम्भा கும்ப 
* ஒரியா - கும்பம் 
* சமஸ்கிருதம் - பத்ரேந்திரனி, गिरिकर्णिका கிரிகர்னிகா, கைதர்யா, காளிந்தி காளிந்தி
* சிங்களம் - கஹட்டா
* தமிழ் - பேழை, ஆய்மா, ஆவிமா, கும்பி, கரெக்கு, புட்ட-தண்ணி-மரம் 
* தெலுங்கு - அரையா, புடதடாடிம்மா, புட்டதனேவாடி, புட்டபுரிஜா 
* தாய் - கிராடோன் (กระโดน)
* வியட்நாமியம் - Vừng (சில சில சமயங்களில் Vừng xoan)

## பயன்கள்
இந்தியாவில் ஆங்கிலேயர் ஆட்சிக் காலத்தில், இந்த மரத்தின் நார்ச்சத்துள்ள பட்டைகள் தீப்பெட்டிகளுக்கு தீக்குச்சியாக பீச் பட்டைக்கு சிறந்த மாற்றாக பயன்படுத்தபட்டன.

ஆய்மா இலைகள் பாரம்பரியமாக மியான்மரில் (பர்மா) சுருட்டுச் சுற்றப் பயன்படுகிறது. மியான்மரின் பியா (முன்பு ப்ரோம்) நகரம் டவ் லாஃபேட் (တောလက်ဖက်; lit. 'rural laphet') அல்லது நிப்பிண்டா லேபெட் (နိဗ္ဗိန္ဒလက်ဖက်) எனப்படும் உள்ளூர் உணவின் சுவைக்காக இதன் இலைகள் அறியப்படுகிறது. இந்த உணவை நொதிக்க வைக்கவும், பாதுகாப்பு நோக்கங்களுக்காகவும் ஆய்மா இலைகளைக் கொண்டு இறுக்கமாக பொட்டலம் கட்டப்படுகிறது.

தாய்லாந்தில் இதன் பூக்களையும், இளம் தளிர்களையும் பச்சைக் காய்கறிக் கீரைக் கலவையாக உண்ணப்படுகின்றன.  பிஞ்சுகள் உண்ணத்தக்கவை, இருப்பினும் விதைகள் சிறிது நச்சுத்தன்மை கொண்டவை.

## காட்சியகம்

படிமம்:Careya arborea (Wild guava)fruit in Narsapur forest, AP W IMG 0148.jpg|இந்தியாவின், தெலங்காணாவின், மேடக் மாவட்டத்தில் உள்ள நர்சாபூரில் பழங்கள்.
படிமம்:Careya arborea (Wild guava) leaves in Narsapur forest, AP W IMG 0153.jpg|இந்தியாவின் தெலங்காணாவின், மேடக் மாவட்டத்தில் உள்ள நர்சாபூரில் இலைகளுடன் கூடிய பழம்.
படிமம்:Careya arborea (Wild guava) leaves in Narsapur forest, AP W IMG 0150.jpg|இந்தியாவின் தெலங்காணாவின் மேடக் மாவட்டத்தில் உள்ள நர்சாபூரில் இலைகள்.
படிமம்:Careya arborea (Wild guava) in Narsapur forest, AP W IMG 0152.jpg|இந்தியாவின் தெலங்காணாவின் மேடக் மாவட்டத்தில் உள்ள நர்சாபூரில்  தண்டு.
படிமம்:Grey Count (Tanaecia lepidea) caterpillar on Careya arborea W IMG_2390.jpg|இந்தியாவின் கோவாவில்  ஆய்மா மரக்கன்றுகளில் கிரே கவுண்ட் *டனேசியா லெபிடியா* கம்பளிப்பூச்சி.


## குறிப்புகள்

## வெளி இணைப்புகள்
*தமிழ்க் கலைக்களஞ்சியம் தொகுதி ஒன்றில் ஆய்மா என்ற கட்டுரை உள்ளது.

பகுப்பு:ஆப்கானியத் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
ஐஸ்வர்யா ருதுபர்ண பிரதான்

**ஐஸ்வர்யா ருதுபர்ண பிரதான்**(முன்னதாக ரதிகாந்த பிரதான்) (பிறப்பு 12 நவம்பர் 1983) இந்தியாவில் அதிகாரப்பூர்வமாக திருநங்கை என அறிவித்த,இந்தியக் குடிமை அதிகாரியாக பணியாற்றி வரும் திருநங்கையாவார். ஒடிசா மாநிலத்தின் நிதி சேவை துறையில்(OFS) வணிக வரி அதிகாரியாக பணிபுரிந்து வருகிறார். 2010 ஆம் ஆண்டில், ஆண் பாலினமாக, (ரதிகாந்த பிரதானாக) இந்திய குடிமை பணியில் சேர்ந்த ஐஸ்வர்யா, திருநங்கைகளை மூன்றாம் பாலினமாக அங்கீகரித்து, இந்திய உச்ச நீதிமன்றம் 2014 ஆம் ஆண்டில் அளித்த தீர்ப்பையடுத்து, 2015 ஆம் ஆண்டில் தனது பாலின அடையாளத்தை சட்டப்பூர்வமாக மாற்றியுள்ளார்.

## குழந்தை பருவம் மற்றும் கல்வி
ஐஸ்வர்யா, ஒடிசாவின் கந்தமாள்மாவட்டத்தில் உள்ள கனபகிரி என்ற கிராமத்தில் உள்ள கந்த பழங்குடியினரின் குடும்பத்தில் ரதிகாந்த பிரதானாகப் பிறந்தார். இவரது பெற்றோரின் மூன்று குழந்தைகளில் இவர் இரண்டாவது குழந்தையாவார், தனது தந்தை மற்றும் மூத்த சகோதரரால் இவரது பாலின  தேர்வின் காரணமாக பாகுபாடு காட்டப்பட்டாலும், இவரது தாயும் தங்கையும் இவருக்கு ஆதரவாக இருந்துள்ளனர். பள்ளியில்  படிக்கும் போதே ஹிஜ்ரா, சக்கா, மாமு, குடோ... போன்ற இழிவான உள்ளூர் வார்த்தைகளைப் பயன்படுத்தியே உடன்படிப்போர் அவரை கேலி செய்துள்ளனர். மேலும் கல்லூரியில் பாலியல் வன்கொடுமைக்கு ஆளாகியுள்ளார். இந்திய அரசுப் பணியில் சேர்ந்தபோது அவரது திறமை இவரது பாலினத்தேர்வின்  காரணமாக கேள்விக்குறியாக்கப்பட்டுள்ளது. ஆனாலும் தொடர்ந்து தன்னை நிரூபித்து, தனது மாற்று அடையாளத்தை நிறுவியதால் தற்போது பெரும்பாலோனோர் இவரின் உண்மையான அடையாளத்தோடு மதித்து ஏற்றுக்கொண்டுள்ளனர்.

ஐஸ்வர்யா இந்திய மக்கள் தொடர்பு கல்வி நிறுவனத்தின் முன்னாள் மாணவர் ஆவார். மேலும் பொது நிர்வாகத்தில் முதுகலைப் பட்டமும் பெற்றுள்ளார்.

6 செப்டம்பர் 2018 அன்று , இந்திய உச்ச நீதிமன்றம் ஒருமனதாக பிரிவு 377 ஐ அரசியலமைப்பிற்கு முரணானது, இது சுயவிருப்பம், நெருக்கம் மற்றும் அடையாளம் ஆகிய தனிநபர்களின் அடிப்படை உரிமைகளை மீறுவதாக தீர்ப்பளித்தது, இதனையடுத்து ஐஸ்வர்யா தனது நீண்ட நாள் காதலனை மணமுடிக்க உள்ளதாக திட்டமிட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய ந.ந.ஈ.தி நபர்கள்
பகுப்பு:1983 பிறப்புகள்
பகுப்பு:திருநங்கை
பகுப்பு:ந.ந.ஈ.தி நபர்கள்
சாலிசா தாமி

**விங் கமாண்டர் சாலிஷா தாமி** (Wing commander **Shaliza Dhami**), இந்திய வான்படையின் முதல் பெண் அதிகாரி ஆவார்.
 இந்திய விமானப்படையின் மேற்குப் பகுதியில் போர்ப் பிரிவை வழிநடத்த குரூப் கேப்டனாக சாலிசா தாமி தேர்வு செய்யப்பட்டுள்ளார். குரூப் கேப்டன் ஷாலிசா தாமி 2003ல் ஹெலிகாப்டர் விமானியாக நியமிக்கப்பட்டார். இவர் 2800 மணி நேரத்திற்கும் மேலாக விமானப் பயண அனுபவம் பெற்றவர். சாலிஷா தாமி தற்போது ஒரு முன்னணி கட்டளைத் தலைமையகத்தின் செயல்பாட்டுப் பிரிவில் நியமிக்கப்பட்டுள்ளார் மற்றும் இந்திய வான்படையின் தலைமைத் தளபதியிடமிருந்து இரண்டு பாராட்டுகளைப் பெற்றுள்ளார்.

## பணி
இந்தியாவின் பஞ்சாப் மாநிலத்தில் லூதியானாவில் வாழும் ஹர்கேஷ் தாமி-தேவி குமாரி தம்பதியருக்கு பிறந்த சாலிஷா தாமி மின்னனு மற்றும் தகவல் தொடர்பு படிப்பில் இளநிலை பொறியியல் பட்டம் பெற்றார். 2003ல் சாலிஷா தாமி தனது முதல் விமானப் பறப்பை மேற்கொண்டார். குறுகிய சேவை ஆணையத்தின் தேர்வில் வென்ற  சாலிஷா தாமி  20 டிசம்பர் 2003 அன்று இந்திய வான்படையின் ஹெலிகாப்டர் விமானியாக பணியில் சேர்ந்தார். 20 டிசம்பர் 2005 அன்று பிளைட் லெப்டினண்ட் ஆக பதவி உயர்வு பெற்றார். 20 டிசம்பர் 2009 அன்று ஸ்குவாட்ரன் லீடராக பதவி உயர்வு பெற்றார். சாலிஷா தாமி தற்போது விங் கமாண்டர் பதவியில் உள்ளார்.
## இதனையும் காண்கா
* கத்தூல் மொகமதுசாய்
* சிவா சௌகான்
* சோரயா அலேகோசி

## மேற்கோள்கள்

பகுப்பு:இந்திய வான்படை
பகுப்பு:வாழும் மக்கள்
பகுப்பு:பஞ்சாபி மக்கள்
பகுப்பு:இந்தியப் பெண்கள்
பகுப்பு:இந்தியப் படைத்துறையினர்
பகுப்பு:பெண் படைத்துறை அதிகாரிகள்